CELEX: 62011CA0440
Language: hr
Date: 2013-07-11 00:00:00
Title: Predmet C-440/11: Presuda Suda (treće vijeće) od 11. srpnja 2013. — Europska komisija protiv Stichting Administratiekantoor Portielje, Gosselin Group NV (Žalba — Tržišno natjecanje — Karteli — Članci 81. UEZ-a i 53. Sporazuma o EGP-u — Tržište usluga međunarodnih selidaba u Belgiji — Neposredno i posredno utvrđivanje cijena, podjela tržišta i manipuliranje postupcima podnošenja ponuda — Pripisivanje protupravnog ponašanja tijelu koje kontrolira udjele trgovačkog društva — Pojam „poduzetnik” — Pretpostavka stvarnog izvršavanja odlučujućeg utjecaja — Ograničenje tržišnog natjecanja s obzirom na cilj — Smjernice o utjecaju na trgovinu između država članica — Smjernice o metodi za utvrđivanje kazni (2006) — Olakotne okolnosti)

31.8.2013   
            
            
               HR
            
            
               Službeni list Europske unije
            
            
               C 252/9
            
         Presuda Suda (treće vijeće) od 11. srpnja 2013. — Europska komisija protiv Stichting Administratiekantoor Portielje, Gosselin Group NV
   (Predmet C-440/11) (1)
   
   (Žalba - Tržišno natjecanje - Karteli - Članci 81. UEZ-a i 53. Sporazuma o EGP-u - Tržište usluga međunarodnih selidaba u Belgiji - Neposredno i posredno utvrđivanje cijena, podjela tržišta i manipuliranje postupcima podnošenja ponuda - Pripisivanje protupravnog ponašanja tijelu koje kontrolira udjele trgovačkog društva - Pojam „poduzetnik” - Pretpostavka stvarnog izvršavanja odlučujućeg utjecaja - Ograničenje tržišnog natjecanja s obzirom na cilj - Smjernice o utjecaju na trgovinu između država članica - Smjernice o metodi za utvrđivanje kazni (2006) - Olakotne okolnosti)
   2013/C 252/13
   Jezik postupka: nizozemski
   
      Stranke
   
   
      Žalitelj: Europska komisija (zastupnici: A. Bouquet, S. Noë i F. Ronkes Agerbeek, agenti)
   
      Druge stranke u postupku: Stichting Administratiekantoor Portielje (zastupnici: D. Van hove, F. Wijckmans, S. De Keer i H. Burez, advocaten), Gosselin Group NV
   
      Predmet
   
   Žalba podnesena protiv presude Općeg suda (osmo vijeće) od 16. lipnja 2011., Gosselin Group i Stichting Administratiekantoor Portielje protiv Komisije (T-208/08 i T-209/08), kojom je Opći sud u predmetu T-208/08 poništio Odluku Komisije C(2008) 926 final od 11. ožujka 2008. o postupku primjene čl. 81. (UEZ-a) i čl. 53. Sporazuma o EGP-u (Predmet COMP/38.543 — Usluge međunarodnih selidaba) u dijelu u kojem je njome utvrđeno da je Gosselin Group NV sudjelovao u povredi čl. 81. st. 1. UEZ-a tijekom razdoblja od 30. listopada 1993. do 14. studenoga 1996., i kojom je u predmetu T-209/08 poništio Odluku C(2008) 926, kako je izmijenjena odlukom C(2009) 5810 u dijelu u kojem se odnosi na Stichting Administratiekantoor Portielje.
   
      Izreka
   
   
               1.
            
            
               Poništavaju se točke 4. i 6. izreke presude Općeg suda Europske unije od 16. lipnja 2011., Gosselin Group i Stichting Administratiekantoor Portielje protiv Komisije (T-208/08 i T-209/08).
            
         
               2.
            
            
               Odbija se tužba Stichting Administratiekantoor Portielje u predmetu T-209/08.
            
         
               3.
            
            
               Nalaže se snošenje troškova Stichting Administratiekantoor Portielje kako prvostupanjskog postupka u predmetu T-209/08 tako i troškova žalbenog postupka.
            
         
      (1)  SL C 331, 12.11.2011.